આજની મેચમાં રોહિત ફરીથી ત્રીજા ક્રમ પર બેટિંગ કરવા ઊતરી શકે છે, જેવું તેણે ગત મેચમાં કર્યું હતું. સૂત્રોના જણાવ્યા અનુસાર કદાચ રોહિત ઇનિંગ્સમાં શરૂઆત પણ કરી શકે છે, કારણ કે ટીમને ટોચના ક્રમમાં તેની જરૂર છે. પંડ્યા બ્રધર્સ-હાર્દિક અને કૃણાલે બોલિંગમાં સારું પ્રદર્શન કર્યું છે, પરંતુ તેમણે બેટિંગમાં પણ યોગદાન આપવું પડશે. મુંબઈના બધા બોલર્સ સારું પ્રદર્શન કરી શક્યા નથી. માત્ર યુવા લેગ સ્પિનર મયંક માર્કન્ડેએ સાત મેચમાં દસ વિકેટ ઝડપીને અત્યાર સુધી સારું પ્રદર્શન કર્યું છે.